《登广惠寺多宝塔》
清代·弘历

高秋结念属嵩洛，行跸经过谢登揽。省方祠岳次第举，初冬未觉严寒犯。

滹沱回度入权城，道左精蓝一到点。住空梵宇青莲开，出尘法相黄金范。

千年窣堵高切云，景概近远资葆检。大茂峰姿在眼眦，四襌天乐鸣轩槛。

杜老慈恩资佛力，果然万虑消𢜩𢜩。隋唐奚必究根源，往还已复成荏苒。

豫天赵土指顾间，尔许诗情寄閒淡。